জিসান অংকটা বলল। অংক শুনে অরণ্য ভাবনায় পড়ে গেল। অরণ্য মাথা চুলকাচ্ছে আর ভাবছে। অন্যদিকে সোয়ান মিটুর মিটুর হাসছে। এই হল অংকের জাহাজ। মাথা চুলকাচ্ছে। না পারলেই হয়। ওরা সবাই নিস্তব্দ। সবারই চোখ অরণ্যর মুখের দিকে। পাপ্পুর চেহারা  ফ্যাকাসে হয়ে গেল। যদি অরণ্য অংকটা না পারে তাহলে পাপ্পুর বড়মুখ থাকবে না। খানিক পরে অরণ্য মুখ খুলল। বলল, অংকটার দুটো উত্তর হতে পারে। একথা শুনে ওরা সবাই চমকে উঠল। তাহলে অরণ্য অংক মিলিয়ে ফেলছে। পাপ্পুর মুখে পাঙ্খা হাসি। একগাল হেসে বলল, কি বলছিলাম না যে, পারলে অরণ্যই পারবে। সোয়ান চুপ করে বসে আছে। রাকিব বলল, একটা অংকের দুটো উত্তর হয় কেমন করে?